‘গণতন্ত্র ঝুঁকির মুখে’ সংবিধান দিবসে বিস্ফোরক মুখ্যমন্ত্রী

ওয়েব ডেস্ক: সংবিধান দিবসের সকালে এক্স হ্যান্ডেলে বার্তা দিয়েছেন মুখ্যমন্ত্রী মমতা বন্দ্যোপাধ্যায়। সমাজমাধ্যমে তিনি লেখেন, এই সময় গণতন্ত্র ঝুঁকির মুখে। কেন্দ্রের বিজেপির শাসনকালে দেশে ধর্মনিরপেক্ষতা বিপন্ন পরিস্থিতিতে। যুক্তরাষ্ট্রীয় কাঠামোকে ধ্বংস করা হচ্ছে। পাশাপাশি কেন্দ্রের বিজেপি সরকারকেও খোঁচা দিয়েছেন তিনি। এই সংকটময় পরিস্থিতিতে দেশের সংবিধানই রাস্তা দেখাতে পারে। সেই কথাও জানিয়েছেন তিনি। সংবিধান দিবসে রচয়িতা বিআর আম্বেদকরের প্রতি শ্রদ্ধাও জানিয়েছেন মুখ্যমন্ত্রী মমতা বন্দ্যোপাধ্যায়।

সংবিধান দিবসের দিন আরও একবার উদ্বেগ প্রকাশ করলেন বাংলার মুখ্যমন্ত্রী মমতা বন্দ্যোপাধ্যায়। সমাজ মাধ্যমে পোস্টের পাশাপাশি এদিন তিনি রেড রোডে সংবিধান দিবসের অনুষ্ঠানেও যান। সেখান থেকে বক্তৃতা রাখতে গিয়ে সরাসরি কেন্দ্রকে নিশানা করেন তিনি। মমতা বলেন, স্বাধীনতার এত বছর পর নাগরিত্বের প্রমান দিতে হচ্ছে। নতুন করে প্রমান দিতে হচ্ছে আমরা ভারতীয়। দেশে ধর্মনিরপেক্ষা ও গনতন্ত্র বিপন্ন, বলেন মুখ্যমন্ত্রী। সংবিধান দিবসে বিজেপিকে তুলোধনা মমতার।

আরও পড়ুন: সংবিধান দিবসের অনুষ্ঠানে রেড রোডে মুখ্যমন্ত্রী মমতা বন্দ্যোপাধ্যায়

প্রসঙ্গত, ভারতের সংবিধান ১৯৪৯ সালের ২৬ নভেম্বর গৃহীত হয়েছিল। ১৯৫০ সালের ২৬ শে জানুয়ারি থেকে এটি কার্যকর হয়। এই দিনটি ‘সংবিধান দিবস’ বা ‘জাতীয় আইন দিবস’ হিসেবে পালিত হয়। বিআর আম্বেদকর সংবিধান রচনা করেছিলেন। ভারতবর্ষ বহু ভাষা, জাতি, ধর্মের দেশ। এই এদেশের নাগরিকদের সকলের সমান অধিকার। ভারতবর্ষ ধর্ম নিরপেক্ষ রাষ্ট্র। সার্বভৌমত্বের পাশাপাশি যুক্তরাষ্ট্রীয় পরিকাঠামো যাতে অক্ষুন্ন থাকে, সেই কথাও সংবিধানে বলা হয়েছে।